b"\n_START_ARTICLE_\nPalau Carignano\n_START_SECTION_\nHist\xc3\xb2ria\n_START_PARAGRAPH_\nLa construcci\xc3\xb3 del Palau Carignano va ser ordenada pel pr\xc3\xadncep Manuel Filibert, fill de Thomas Francis, pr\xc3\xadncep de Carignano i la seva esposa francesa Marie de Bourbon. El pr\xc3\xadncep va encarregar a l'arquitecte Guarino Guarini que disseny\xc3\xa9s una resid\xc3\xa8ncia adequada per a la seva llar i la dels seus fills de la casa regnant de Savoia. _NEWLINE_Guarini va dissenyar l'estructura en  forma d'una pla\xc3\xa7a, amb una fa\xc3\xa7ana recta i continguda a l'est i una fa\xc3\xa7ana el\xc2\xb7l\xc3\xadptica a l'oest. Guarini Tamb\xc3\xa9 va afegir un pat\xc3\xad al centre del palau. La construcci\xc3\xb3 va comen\xc3\xa7ar el 1679, quan el Pr\xc3\xadncep tenia 51 anys._NEWLINE_Les decoracions sobre les finestres de la planta noble recorden la campanya de la fam\xc3\xadlia Carignano amb el regiment Carignano-Sali\xc3\xa8res Regiment contra els Iroquesos el 1667. L'interior sempre ha estat descrit com sumptuosa i t\xc3\xa9 espl\xc3\xa8ndids frescs i decoracions d'estuc._NEWLINE_Entre els frescs n'hi ha alguns de Stefano Legnani, anomenat il Legnanino. L'escala principal \xc3\xa9s decorada amb bustos de Pietro Somazzi._NEWLINE_L'edifici, constru\xc3\xaft amb ma\xc3\xb3 en un estil  barroc t\xc3\xadpic, t\xc3\xa9 una fa\xc3\xa7ana principal el\xc2\xb7l\xc3\xadptica. Aquesta fa\xc3\xa7ana representa l'\xc3\xbanic exemple de l'arquitectura c\xc3\xadvica que fa \xc3\xbas del ritme ondulat 'c\xc3\xb2ncau \xe2\x80\x93 convex \xe2\x80\x93 c\xc3\xb2ncau' establert per Francesco Borromini en l'esgl\xc3\xa9sia de S. Carlo alle Quattro Fontane a Roma._NEWLINE_El Palau va ser on va n\xc3\xa8ixer Maria Teresa, Princessa de Lamballe el 1749 \xe2\x80\x93 confident de Maria Antonieta i per qui va morir el 1792. Carles Manuel, Pr\xc3\xadncep de Carignano hi va n\xc3\xa9ixer el 1770. Tamb\xc3\xa9 va ser on va n\xc3\xa9ixer el primer Rei d'It\xc3\xa0lia, V\xc3\xadctor Manuel II el 1820._NEWLINE_De 1848 a 1861 el palau va ser utilitzat com la Cambra dels Diputats del Parlament Subalp\xc3\xad. El 1861, amb la creaci\xc3\xb3 del parlament del nou Regne unificat d'It\xc3\xa0lia, el Palau ja no va acollir m\xc3\xa9s la Cambra dels Diputats."